Public procurement notice: Contract Award Notice
Published: 2022-10-18
Buyer: Belügyminisztérium Országos Katasztrófavédelmi Főigazgatóság
Country: HU
Contract type: Works
Procedure: Open procedure
CPV classification: 45000000: Construction work | 45210000: Building construction work | 45214000: Construction work for education buildings
Award criteria: The most economic tender

Technical requirements: 1 db tűzszimulációs ház építése. Bruttó alapterület: 110,65 m2. Az építmény hasznos alapterülete: fszt.: 81,86 m2, em.: 63,88 m2, tetőtér: 14,82 m2.
Funkció leírása: Az épület egy kétszintes ház mása, amelyben megtalálható minden olyan helyiség, ami tűzoltás és katasztrófaelhárítás szempontjából legtöbbször előfordulhat, mint potenciális beavatkozási feladat. A földszinten garázs, illetve a gázmérő helyiségek, valamint az emeleti szintre vezető lépcsőház tüzeit és annak oltását lehet szimulálni.
A felső emeleti szinten egy tipikus lakás lesz kialakítva, konyhával, konyhai berendezésekkel és szobákkal. Ezen a szinten lehet szimulálni a „Flash Over” jelenséget is.
Az épületen belüli szobákban, helyiségekben kell telepíteni a tűzhelyszíneket. Minden kiképző helyiség legalább két menekülési útvonallal lesz ellátva. Az emeleti szint több helyiségéhez erkély csatlakozni. Az épülethez külső lépcső kerül kialakításra az erkély környezetében, mely külső megközelítést biztosít az emeleti szinthez és a tetőhöz.
Minden kiképző helyiségben kiépítésre kerül tűzivíz elvezető rendszer. Az épület tartalmazza az összes alapvető, lakásra jellemző elektronikát, világítást, a betáplálásokat és világítási védelmet.
A tűzszimulációs ház környezetében kiépül 3 db gyakorló tűzcsap, illetve az épület környezetében a megfelelő méretű (min. 12,0 m széles), szilárd burkolattal ellátott tűzoltási felvonulási terület.
- építészeti, statikai munkák (zsaluzás és állványozás, irtás, föld- és sziklamunka, szivárgóépítés, síkalapozás, helyszíni beton és vasbeton munkák, fém- és könnyű épületszerkezetek szerelése, ácsmunka, vakolás és rabicolás, aljzatkészítés, hideg- és melegburkolatok készítése, bádogozás, fém nyílászáró és épületlakatos-szerkezet elhelyezése, felületképzés, szigetelés)
Az épület alapozása a talajmechanikai szakvéleménynek megfelelő helyszíni, földpartok közé öntött vasbeton sávalapozás. Összes betonmennyiség: 102,65 m3.
Az épület felmenő szerkezetei statikailag méretezett 30 cm vastag vasbeton falak, melyekbe műanyagszál adagolás kerül. Összes betonmennyiség: 164,71 m3.
Az épület tetőszerkezetei statikailag méretezett 20 és 30 cm vastag vasbeton lemezek, melybe műanyagszál adagolás kerül. Összes betonmennyiség: 67,07 m3.
Teljes felületű aljzatra 0,7 mm vastag bevonatolt alumínium lemezből készített, építészterv szerinti korc tengelytávolságú, géppel előprofilozott lemezsávokból készített kettős állókorcos fémlemezfedés, hófogók, felépítmények mögött 1.5 m hosszon tömített korcokkal, szélszívásra méretezett álló- és mozgófércekkel rögzítve. 152,08 m2
Talajon fekvő padló hőszigetelése EPS 150 termékosztályba tartozó lépésálló expandált polisztirolhab hőszigetelés. Talajon fekvő padló talajnedvesség elleni szigetelése legalább 4 mm vastagságú poliészterfátyol betétes, SBS modifikált bitumenes vastaglemez talajnedvesség elleni szigetelés, teljes felületén lángolvasztással ragasztva. Üzemi- használati víz elleni bevonatszigetelés 2 komponensű, cement-műanyag bázisú, használati víz elleni bevonatszigetelés, 2 rétegben fölhordva, a második rétegben lúgálló üvegszövet ágyazásával. Padló: Ipari beton padló + aljzatbeton egyben, 2 mm kéregerősítéssel, csiszolva. Min. C25/30, acél szálerősítés 25 kg/m3. Kéregerősítés 2-3 mm kvarchomok. 192,77 m2. Felületvédelem 2 réteg alapozó gyantával. A padló burkolatnak nagy hőterhelést és hirtelen gyors hőingadozást kell kibírnia, valamint a nagy mennyiségű oltóvíz hatásának. Oltóvíz elvezetése összefolyón keresztül.
A teljesítés helye szerinti ingatlanon az AK által kötött vállalkozási szerződés eredményeként jelenleg egy tűzoltólaktanya kivitelezése zajlik, így a nyertes AT-nek az organizációt és a szerződést e körülményre tekintettel kell megszerveznie és teljesítenie. AK továbbá olyan tűzszimulációs eszközöket vásárolt, illetve rendelt meg, amelyek beépítésére és beüzemelésére a közbeszerzés tárgya szerinti Létesítményben kerül sor, így a nyertes AT köteles a tűzszimulációs eszközök beszállítójával, beüzemelőjével fokozottan együttműködni.
Az ellátandó feladatok részletes ismertetését a Műszaki Dokumentáció és a szerződés tervezet tartalmazza.
Ha a szerződés teljesítéséhez egyéb (pl. terület előkészítési, kiegészítő, mérnöki, vagy dokumentálási) tevékenység - jogszabály, hatósági előírás vagy a nyertes AT sajátos munkaszervezési, vagy egyéb tevékenységi jellemzőjéből adódóan - szükséges, annak elvégzése a megajánlott átalányár keretében Ajánlattevő (AT) feladata. AT-nek az ajánlati árat a fentiekre figyelemmel kell megadnia, oly módon, hogy az árazatlan költségvetés vonatkozó tételeinek árazásánál az esetlegesen kapcsolódó - a költségvetésben kifejezetten nem szereplő - előkészítési, kiegészítő, mérnöki, dokumentálási és egyéb szükséges feladatok ellenértékét is figyelembe kell vennie.